CELEX: 62016TN0855
Language: da
Date: 2016-12-07 00:00:00
Title: Sag T-855/16: Sag anlagt den 7. december 2016 — Fertisac mod ECHA

30.1.2017   
            
            
               DA
            
            
               Den Europæiske Unions Tidende
            
            
               C 30/56
            
         Sag anlagt den 7. december 2016 — Fertisac mod ECHA
   (Sag T-855/16)
   (2017/C 030/64)
   Processprog: spansk
   
      Parter
   
   
      Sagsøger: Fertisac, S.L. (Atarfe, Spanien) (ved advokat J. Gómez Rodríguez)
   
      Sagsøgt: Det Europæiske Kemikalieagentur (ECHA)
   
      Sagsøgerens påstande
   
   
               —
            
            
               ECHA’s afgørelse nr. SME (2016) 5150 af 15. november 2016, hvorved det bestemmes, at FERTISAC S.L. ikke opfylder betingelserne for at kunne drage fordel af den nedsættelse af afgifter, der er fastsat for mellemstore virksomheder, og pålægges en administrativ afgift, annulleres.
            
         
               —
            
            
               ECHA’s faktura nr. 10060160 af 15. november 2016 udstedt på grundlag af ECHA’s afgørelse nr. SME (2016) 5150 på et beløb svarende til forskellen mellem den af FERTISAC S.L. betalte afgift og den afgift, der opkræves af en stor virksomhed, annulleres.
            
         
               —
            
            
               ECHA’s faktura nr. 10060161 af 15. november 2016, der fastsætter den administrative afgift i henhold til ECHA’s afgørelse nr. SME (2016) 5150, annulleres.
            
         
               —
            
            
               ECHA tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Det første anbringende vedrører en fejlagtig kvalificering af FERTISAC S.L. som en stor virksomhed.
               
                           —
                        
                        
                           Det anføres i den forbindelse, at artikel 2, stk. 1, i bilaget til Kommissionens henstilling af 6. maj 2003 om definitionen af mikrovirksomheder, små og mellemstore virksomheder (EUT 2003, L 124, s. 36) fastsætter, at kategorien mikrovirksomheder, små og mellemstore virksomheder (SMV’er) omfatter virksomheder, som beskæftiger under 250 personer, og som har en årlig omsætning på ikke over 50 mio. EUR eller en årlig samlet balance på ikke over 43 mio. EUR.
                        
                     Der er to tærskler for kvalificering af en SMV’er. Der er ikke tale om at skulle overstige kun én af tærsklerne (således som det fremgår af ECHA’s afgørelse, idet denne alene anvender den ene af dem: den årlige omsætning), hvorved der klart ikke tages hensyn til den første betingelse, dvs. antallet af personer, hvortil der klart er knyttet et »og«. FERTISAC S.L. har på intet tidspunkt overskredet tærsklen på 250 personer.
            
         
               2.
            
            
               Det andet anbringende vedrører sagsøgtes fejlagtige fortolkning af henstilling nr. 2003/361.
               
                           —
                        
                        
                           Det anføres i den forbindelse, at der alene skal tages hensyn til oplysningerne om sagsøgeren og dennes tilknyttede virksomheder for at afgøre sagsøgerens størrelse. Sagsøgeren indgår ikke i en gruppe af virksomheder. Brugervejledningen om definitionen af begrebet SMV’er, offentliggjort af Europa-Kommissionen bekræfter denne fortolkning. Artikel 3 i Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT 2006, L 396, s. 1), og 9. betragtning til og artikel 2 i Kommissionens forordning (EF) nr. 340/2008 af 16. april 2008 om gebyrer og afgifter til Det Europæiske Kemikalieagentur i henhold til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) (EUT 2008, L 107, s. 6) henviser til henstilling nr. 2003/361 med henblik på at definere SMV’er.